па́ки: во мно́зѣ вре́мени искуша́емь десны́ми и шу́іими, и са́мъ себѐ искуси́въ двѣма̀ си́ма ѡ́бразы мно́жицею, и пріе́мь ѿ сопроти́вныхъ ра̂ны безчи́слєнны, и сподо́бився вели́кихъ заступле́ній сокрове́ннѡ, прія́хъ въ себѣ̀ иску́съ ѿ до́лгихъ лѣ́тъ вре́мени, и иску́сомъ и благода́тію бж҃іею сія̂ уразумѣ́хъ, я́кѡ ѡснова́ніе всѣ́хъ благи́хъ, и воззва́ніе душѝ ѿ плѣне́нія вра́жія, и пу́ть къ свѣ́ту ѻ́ному и животу̀ веду́щій, су́ть два̀ ѡ́браза: є́же собра́ти себѐ во єди́но мѣ́сто, и є́же при́снѡ пости́тися, си́рѣчь, пра́вило уста́вити себѣ̀ въ воздержа́ніи чре́ва прему́дрѣ и разу́мнѣ, въ недви́жнѣ сѣда́лищи и непреста́ннѣ упражне́ніи, и поуче́ніи бж҃іи